Münster on tänapäevani linn, mis hoiab oma ajalugu elus:  majad, kirikud ja väljakud restaureeritud vanalinnas jutustavad sajanditevanuseid lugusid ja moodustavad ajaloolise unelmate atmosfääri, mis teeb igast Münsteris-käigust tõelise elamuse. Eriti hästi on seda tunda Münsteri südalinnas, näiteks Prinzipalmarkti väljakul. Siin, ainulaadses linnakeskkonnas Stadthausturmi, raekoja ja Lamberti kiriku vahel, avaneb keskaegsete võlvkäikudega patriitsielamutes haruldaselt lummav poodlemisala. Sealsamas kõrval meelitab Münsteri vanim kauplemistänav Salzstrasse oma  ajalooliste ja kultuuriliste vaatamisväärsustega ringi luusima ja aega veetma - ennekõike baroksele saarekesele, kus paiknevad Erbdrostenhof, Dominikaanlaste ja Clemensi kirik ja kaunis barokkaed. Veel paar sammu astudes jõuate restoranidest, kõrtsidest ja kohvikutest kubisevasse Ludgeri kvartalisse. Siit viib tee edasi kenale Rothenburgi promenaadile. Lähedal asuval Domplatzil saavad kunsti- ja kultuurihuvilised unustamatu elamuse Püha Pauluse toomkirikust, toomaardekambrist ja Vestfaali liidumaa kunsti- ja  kultuuriajaloo muuseumist.